Τζαν! Πού είσαι, παιδί μου;
Τζαν, πού είσαι;
Τζαν!
Πού είσαι, αγόρι μου;
Γιε μου, έλα!
Τζαν!
Αγόρι μου, βγες έξω!
Τζαν!
Πού είσαι, παιδί μου;
Δεν χρειάζεται να με φοβάσαι.
Δεν μιλάω σε αγνώστους.
Να γνωριστούμε, τότε.
Με λένε Μπιλγκέ. Εσένα;
- Τζαν. - Είδες; Δεν είμαστε πια άγνωστοι.
Χτύπησες;
Έπεσα από ένα δέντρο. Πόνεσε πολύ.
Θες λίγο παγωτό;
Εσύ τι αρρώστια έχεις;
Μια βαλβίδα στην καρδιά.
Η καρδιά έχει βαλβίδες; Τι χαζό!
Έκανα εγχείρηση. Αλλά δεν πόνεσε.
Σε έστειλε η μαμά μου για να κάνω ακτινογραφία;
Γι' αυτό κρύβεσαι;
Έχω κάνει τρεις ακτινογραφίες. Δεν είναι τίποτα.
Το μηχάνημα βλέπει μέσα σου. Μπορεί να κάνει τα πάντα.
Και τι φοβάσαι;
Μη γίνεις αστέρι;
Αυτό σημαίνει;
Μα μη φοβάσαι.
Ακόμα κι αν γίνεις αστέρι, μπορείς να γυρίσεις στη Γη.
Αυτό είναι χαζό. Το ψάρι μου γιατί δεν γύρισε;
Λέγε ό,τι θες. Υπάρχει κι αληθινή ιστορία γι' αυτό.
- Αληθινό παραμύθι. - Απ' το μυαλό σου το βγάζεις.
- Δεν πιστεύω στα παραμύθια. - Εγώ πιστεύω!
- Μου θύμωσες; - Όχι.
Με εκνεύρισες που δεν πιστεύεις στα παραμύθια.
Δεν μου το 'πες ακόμα.
Εντάξει. Υπήρχε κάποτε ένας βασιλιάς, ο Οδυσσέας.
Είχε πολεμήσει στην Τροία, κοντά στο Τσανάκκαλε.
Ήθελε να γυρίσει σπίτι, μα δεν μπορούσε
γιατί το σπίτι του ήταν πολύ μακριά και είχε χάσει τον δρόμο του.
Πήρε ένα πλοίο για να γυρίσει.
Καθώς ταξίδευε, είδε ένα όμορφο νησί.
Αλλά, τι τρομερό! Στο νησί ζούσε μια μάγισσα.
Πρόσφερε στον βασιλιά και τους φίλους του λίγο μαγεμένο κρασί.
Όσοι ήπιαν μετατράπηκαν σε γουρούνια.
Αλλά ο σοφός βασιλιάς δεν ήπιε.
Καθώς ο βασιλιάς έφευγε από το νησί, η μάγισσα φώναξε γελώντας
"Ένας δρόμος υπάρχει για τον γυρισμό, αλλά κανείς δεν έχει φτάσει ζωντανός.
Μέσω του Κάτω Κόσμου".
Εκείνος ήθελε να γυρίσει, έτσι πήγε στις πύλες του Κάτω Κόσμου.
Ένα τεράστιο τρικέφαλο σκυλί φύλαγε τις πύλες,
αλλά ο βασιλιάς κατάφερε να περάσει.
Οι νεκροί τού ψιθύρισαν
"Βρες τον Τυφλό Προφήτη, θα σου δείξει τον δρόμο".
Ο βασιλιάς βρήκε τον Τυφλό Προφήτη,
κι εκείνος όντως του έδειξε τον δρόμο.
Οπότε μη φοβάσαι να γίνεις αστέρι, δηλαδή του Κάτω Κόσμου, εντάξει;
Γιατί είναι θαύμα.
Είναι θαύμα.
Ζήτω! Ήρθε η νέα χρονιά.
Κάνε μια ευχή.
Οι ευχές των παιδιών βγαίνουν.
Και τότε ένα αστέρι πέφτει από τον ουρανό.
Κι αν βγει αληθινή;
Τζαν, τι κάνεις εδώ;
Φοβόταν την ακτινογραφία, μη θυμώνετε.
- Μην ανακατεύεσαι, Μπιλγκέ. - Δεν είσαι δικηγόρος μου!
Το είπα για να μην τιμωρηθείς.
Άντε.
Να πιστεύεις σε παραμύθια και θαύματα.
ΟΔΥΣΣΕΙΑ
Πού ήσουν, γιε μου;
Εντάξει, θα κάνω ακτινογραφία.
Αλλά μου έταξες να με πας στο ενυδρείο.
ΔΎΟ ΚΌΣΜΟΙ ΜΊΑ ΕΥΧΉ
Συγγνώμη, κα Μπιλγκέ, έχετε δέμα.
- Ευχαριστώ. - Παρακαλώ.
Καλημέρα, μαμά.
Μόλις έφτασα στη δουλειά. Να σε πάρω μετά;
- Πήρες τα πρωτοχρονιάτικα μπισκότα; - Ναι, αλλά τα έστειλες νωρίς.
Επειδή έχουν μέσα μια πρόσκληση που δεν θα στείλεις ποτέ εσύ.
Τι πρόσκληση;
Σε γάμο. Η Ασλί παντρεύεται.
- Ποια Ασλί; - Η αγαπημένη σου ξαδέρφη.
Αυτό ήταν όταν ήμασταν παιδιά.
Χρόνια έχω να δω την "αγαπημένη μου ξαδέρφη".
Εσύ φταις, Μπιλγκέ. Δεν τηλεφωνείς ποτέ σε κανέναν.
Ξέρεις πόσο απασχολημένη είμαι.
Ίσως χρειάζεσαι ένα διάλειμμα.
"Πρόσεχε την καρδιά σου".
- Η μαμά σου έχει δίκιο. - Έχουν περάσει χρόνια!
Δεν έχει σημασία.
Ένας Θεός ξέρει αν πηγαίνεις τακτικά στον γιατρό.
Πρέπει να κλείσω.
Μη φοβάσαι, δεν περνάω άλλη Πρωτοχρονιά στο νοσοκομείο.
Να προσέχεις, γλυκιά μου.
Η ζωή είναι μικρή. Γερνάμε.
Αν ήξερα τότε όσα ξέρω τώρα, θα έδινα πιο πολύ χρόνο στον εαυτό μου.
Κλείνω τώρα. Τα λέμε.
Είστε πολύ καλοί. Φιλιά.
ΚΑΡΔΙΑΚΟΙ ΠΑΛΜΟΙ 130
Μπιλγκέ. Καλημέρα.
Καλημέρα.
- Συγχαρητήρια για τη νέα υπόθεση. - Ευχαριστώ.
Όλοι στην εταιρεία...
Τι θα κάνεις απόψε;
Άνοιξε μια φοβερή ψαροταβέρνα στο Γενίκιοϊ.
- Αν θες... - Η δουλειά μου δεν τελειώνει ποτέ, Μετέ.
Μη χάνεις τον χρόνο σου.
Καλή σου μέρα.
- Καλημέρα, κα Μπιλγκέ. - Καλημέρα.
Ο Νουρετίν Καμπά θα είναι στο δικαστήριο στις τρεις.
Η κα Ντενίζ δεν θέλει πια συναινετικό διαζύγιο
και ζητά 50.000 δολ. αποζημίωση.
- Κα Μπιλγκέ; - Ναι;
Έμαθα σας ανέθεσαν την αγωγή ενός εκατομμυρίου.
- Πόσο τυχερή είστε! - Σε ευχαριστώ.
Γιατί, αν δεν το αποδώσω στην τύχη,
αδυνατώ να το εξηγήσω.
Καλή μέρα στη δουλειά.
Μη στολίσετε το δικό μου.
Θα ήταν όμορφο, κα Μπιλγκέ.
- Δεν μ' αρέσουν αυτά, Ιπέκ. - Εμένα μάλλον μ' αρέσουν.
Νέα χρονιά, νέες δουλειές, νέες αποφάσεις,
νέα θαύματα.
Ευχαριστώ.
ΑΡΧΑΙΑ ΠΟΛΗ ΑΣΣΟΣ ΤΣΑΝΑΚΚΑΛΕ
Τζαν.
- Τζαν. - Ναι;
Σου συμβαίνει κάτι; Δεν έκανες καν διάλειμμα.
- Δουλεύω. - Είναι η τελευταία μέρα της ανασκαφής.
Ακριβώς. Γι' αυτό δουλεύω.
Κάποιος πρέπει να δουλέψει σήμερα.
Καλά, εντάξει.
- Έχω μια ερώτηση για σένα. - Λέγε.
Αν ζούσες εδώ στην αρχαιότητα, τι θα έκανες;
Στην αρχαιότητα... τι θα έκανα; Θα άραζα στο λιμάνι.
Θα εμπορευόμουν σαρκοφάγους. Αυτή είναι η ειδίκευσή μου.
Κι εσύ;
Θα συμμετείχα στην Ολυμπιάδα,
θα πήγαινα στο ιπποδρόμιο και θα απολάμβανα ένα ωραίο γεύμα.
Δεν είναι το στιλ μου. Πολύ δημόσιος βίος.
Μου αρκεί ο μικρόκοσμός μου.
Υπάρχει χώρος για άλλους στον μικρόκοσμό σου;
Τζαν!
Πρόσεχε, γλιστράει.
Χώρος για τι;
Αν ζούσες εδώ στην αρχαιότητα, τι θα έκανες;
Ποιος θα ήσουν;
Θα έβρισκα σύζυγο.
Θα έκανα πολλά παιδιά μέχρι να πεθάνω από πανούκλα.
Έλα τώρα, αδερφέ.
Σκέφτεσαι την οικογένεια ακόμα και στην αρχαιότητα.
- Είσαι υπόδειγμα πολίτη. - Έχει δίκιο.
Πρέπει να βρεις κι εσύ μία.
Αδερφέ, μοιάζω να ψάχνω για αγάπη;
Ό,τι κι αν ψάχνεις, αποχαιρέτα το. Κλείνουμε.
Κλείσαμε τις άλλες τέσσερις. Φεύγουμε σήμερα.
Σχεδόν τελείωσε.
Κάτι έχει πάθει. Δεν έφαγε καν.
Έτσι ήταν όταν κλείσαμε πέρσι.
Ίσως μου αρέσει να ψάχνω και να μη βρίσκω.
Έλα τώρα.
Μόνο ένα σκυλί έχει βρει τόσα χρόνια.
Και μάλιστα αυτό τον βρήκε.
Φέρε το πινέλο.
Ήταν ένας σκύλος που κυλιόταν στο αμφιθέατρο
και λέει "Καλά, τρελός είναι;"
Κι ο σκύλος αρχίζει να τον ακολουθεί.
- Ξέρω τον Τέο. Είναι πολύ γλυκός. - Ρωμαίοι!
Ελάτε να δείτε εδώ.
- Σοβαρά μιλάς; - Να μη σκάψω, ε;
- Φέρε ένα πινέλο. - Να το αφήσω.
- Έλα. - Φέρε ένα πινέλο.
Έλα να βγάλουμε φωτογραφία.
Μελανόμορφος αμφορέας.
Μπορούμε να τον χρονολογήσουμε στον έκτο αιώνα π.Χ.
Η μορφή είναι...
ο Κέρβερος, ο τρικέφαλος σκύλος που φύλαγε τις πύλες του Κάτω Κόσμου.
Απέναντί του...
ο Οδυσσέας.
Ναι, είναι ο Οδυσσέας
που μπαίνει στον Κάτω Κόσμο.
Ένα αληθινό παραμύθι.
- Τι πράγμα; - Συγγνώμη, συνέχισε.
Καλά διατηρημένο.
Είναι σχεδόν θαύμα που διατηρήθηκε τόσο καλά μέχρι τώρα.
Όχι σχεδόν...
- Είναι θαύμα. - Θαύμα.
Συνάδελφοι, σας εύχομαι καλή χρονιά εκ των προτέρων.
Κι ευχαριστούμε, Τζαν.
Ευχαριστούμε και τον Οδυσσέα.
Συνάδελφοι, μπράβο σε όλους μας.
- Να χαρείτε τη νύχτα. - Καλή όρεξη.
Τζαν, έκλεισες δυνατά τη σεζόν.
Ευχαριστώ. Φεύγεις;
Ναι. Ο Τάιγκα με ζάλιζε όλη μέρα.
"Μπαμπά, βρήκες χρυσό; Υπήρχε θησαυρός;"
Νομίζει ότι είμαστε χρυσοθήρες.
Θα καταλάβει όταν μεγαλώσει.
Δεν πειράζει. Εξάλλου, δεν κλέβουμε τίποτα.
- Όντως. - Λοιπόν, φεύγω.
- Χαιρετίσματα στη Μερβέ. - Ναι.
Τι κάνεις, γιε μου;
Ο Τζαν είναι;
Καλά, εσείς;
Μια χαρά, γιε μου. Πότε θα γυρίσεις;
Θα μείνω εδώ απόψε, θα φύγω το πρωί.
Καθάρισα το σπίτι σου σήμερα. Καλός συγχρονισμός.
Αλλά είναι ακόμα γεμάτο παλιατζούρες.
- Κοίτα. - Τι έπαθε το πόδι του Τέο;
Ήταν λίγο άρρωστος. Έκανε εξετάσεις, δεν είναι τίποτα σοβαρό.
Γιατί δεν μου το είπες, μαμά;
Δεν θέλαμε να ανησυχείς.
- Εντάξει, έρχομαι αμέσως. - Μην οδηγείς νύχτα.
Κοίτα, καλά είναι.
- Μπορούμε να φροντίσουμε το σκυλί. - Δεν είναι αυτό.
Θα είναι ανήσυχος. Πήγαινέ τον σπίτι μου.
- Στο κρεβάτι του. - Θα πας τον αμφορέα στην Κωνσταντινούπολη;
- Να σας πάρω από τον δρόμο; - Τα λέμε μετά.
- Όχι στο μουσείο; - Θα εκτεθεί στην Κωνσταντινούπολη.
Αυτό θέλει ο χορηγός. Ξέρεις πώς είναι.
- Καλά, αν θες να ρισκάρεις. - Σιγά το ρίσκο.
- Εντάξει. - Τζαν.
- Πας στην Κωνσταντινούπολη; - Ναι.
Μήπως να έρθω μαζί σου;
Εντάξει, αν θέλεις.
Πάω να μαζέψω, τότε.
Σκατά!
Γιασεμίν, φαίνεσαι εξαντλημένη. Αν θες, μπορούμε να πάμε μαζί αύριο.
Δεν χρειάζεται.
Αφού ο Τζαν πάει απόψε, θα πάω μαζί του.
- Εντάξει. - Πάω να φτιάξω βαλίτσα. Τα λέμε μετά.
ΣΚΟΤΕΙΝΗ ΣΥΝΟΜΩΣΙΑ 4 ΕΛΙΦ ΕΓΚΕ ΤΣΕΤΙΝ
Πώς πάει εκεί μέσα;
Παρίσι, 1999.
Τα πτώματα δύο νεαρών εραστών βρέθηκαν σε ένα εργοστάσιο κονιάματος.
Πρώτη φορά σήμερα σε είδα τόσο χαρούμενο.
- Αλήθεια; - Τα μάτια σου πραγματικά έλαμπαν.
Ήταν καλή μέρα.
- Να σου πω... - Ήθελα να πω...
- Λέγε. - Όχι, σε διέκοψα.
- Πες. - Όχι, σε διέκοψα.
Υπήρχε κάτι στον μύθο του Οδυσσέα για τον σημερινό αμφορέα.
Ήταν ο πρώτος μύθος που έμαθα, κι από τότε που ήμουν παιδί...
Τζαν!
ΤΑΧΥΚΑΡΔΙΑ
- Κυρία Ογιά; - Συγγνώμη για την ώρα.
Μόλις έφυγα από του Ομέρ...
Και αποδεχτήκατε τους όρους του για το διαζύγιο.
Δεν υπογράψατε τίποτα, έτσι;
Κυρία Ογιά, ας μιλήσουμε αύριο να αποφασίσουμε μαζί.
Μην υπογράψετε τίποτα.
Τέο;
Να πάρει ο διάολος. Θεέ μου!
Θεέ μου.
Λέει ότι θα το υπογράψει.
Ήταν προφανές από τη συμπεριφορά της, Μπιλγκέ.
Είσαι τυφλή, κοπέλα μου;
Απλώς κανόνισέ το αύριο.
Ποιος είναι;
- Ποιος είναι; - Ποιος είναι εκεί;
Τι θες στο σπίτι μου;
Δικό μου σπίτι είναι.
Τι συμβαίνει; Ποια είσαι;
Ποιος είναι εκεί;
Βγες έξω, θα καλέσω την αστυνομία.
Σπίτι μου είναι. Πού να πάω;
Φύγε από το σπίτι μου!
Μ' ακούς; Σε μένα μιλάς;
ΚΑΡΔΙΑΚΟΙ ΠΑΛΜΟΙ 140
Σε άκουσα.
Μιλούσες σε κάποιον. Ήσουν αναστατωμένη.
- Τι; - Τι εννοείς, "τι";
Έλεγες κάτι σαν "Έπρεπε να το ξέρω".
Έχεις τρελαθεί, Μπιλγκέ.
Τρελάθηκες τελείως.
Εντάξει, ηρέμησε.
Μπιλγκέ σε λένε;
Θα περάσει. Θα περάσει από λεπτό σε λεπτό.
Πρόσεχε την καρδιά σου, Μπιλγκέ. Πρόσεχε την καρδιά σου.
Τι συμβαίνει;
Μπιλγκέ.
ΟΔΥΣΣΕΙΑ
Αυτή η Μπιλγκέ.
Κι αν βγει αληθινή;
Άρα η ευχή μου βγήκε.
Βγήκε αληθινή η ευχή μου;
Ένα λεπτό.
Τέο;
Η αγορά επιβεβαιώθηκε. Ας το ετοιμάσουμε για παράδοση.
Είναι κανείς εκεί;
Είσαι εκεί;
Κυρία Μπιλγκέ;
- Είστε καλά; - Ναι, μια χαρά. Γιατί;
Φαίνεστε κουρασμένη...
Έχω λίγο πονοκέφαλο.
- Είναι όλοι εδώ; - Ναι, όλοι έτοιμοι.
Εντάξει, πάμε.
Για τα αντικαταθλιπτικά της Ογιά Τουζέλ θα αναφέρουμε σύνδρομο εξουθένωσης.
- Μπιλγκέ, με ακούς; - Πάλι αυτό;
Θα αναρωτιέστε ίσως, "Πάλι αυτό;"
Ο πρώην άντρας αυτής της γυναίκας δεν είναι φυσιολογικός.
Μπιλγκέ.
Με ακούς;
- Τα αντι... - Μπορείς να μου απαντήσεις;
Σκάσε πια!
Λυπάμαι πολύ.
Μπιλγκέ, έρχεσαι ένα λεπτό;
Φυσικά.
Με ακούς;
Ξέρω ότι έχεις εξαντληθεί και κατανοώ τον ενθουσιασμό σου,
αλλά χρειάζεσαι ξεκούραση.
Πάρε ρεπό σήμερα.
Κύριε Νεντίμ, καλά είμαι.
- Μπιλγκέ; - Νομίζω ότι πρέπει να συνεχίσουμε
γιατί θα δω την κα Ογιά μετά.
- Με θυμάσαι; Ο Τζαν είμαι. - Που να πάρει! Πάψε πια!
- Δεν μιλούσα σε σας. - Μπιλγκέ.
- Λυπάμαι πολύ. - Δεν ακούω τίποτα.
Πάρε ρεπό, εντάξει; Άντε, ξεκουράσου.
Απάντησε αν με ακούς.
Σε ακούω, αλλά δεν θα σου μιλήσω επειδή δεν είσαι αληθινός.
Δεν είσαι αληθινός!
Κοίτα.
Πρέπει να με θυμάσαι.
Γνωριστήκαμε... το 2000!
Στην αλλαγή χιλιετίας.
Πού ήταν;
Με θυμάσαι;
Έκανα ακτινογραφία... είχα σπασμένο χέρι.
Έκανα ακτινογραφία κι είχες πρόβλημα με την καρδιά σου.
- Έκανες εγχείρηση. - Η πάθησή μου.
Ναι, φταίει η πάθησή μου.
Με βρήκες που κρυβόμουν. Μου έδωσες παγωτό για να μη φοβάμαι.
Ήταν το παγωτό του Νίκου.
Έβαλα τους γονείς μου να με πάνε στο παγωτατζίδικο.
Έγραψα "Ευχαριστώ, Μπιλγκέ" στον τοίχο.
Είμαι ο Τζαν. Πρέπει να με θυμάσαι.
ΨΥΧΙΑΤΡΙΚΟ ΙΑΤΡΕΙΟ
Έκανα μια ευχή. Την ψιθύρισα στο αυτί σου.
Και τι ευχήθηκες;
Τι ευχήθηκες;
Έλα αγόρι μου, φεύγουμε.
Εντάξει.
Ωραία.
Είναι τραύμα.
Κυρία Μπιλγκέ;
Είναι επείγον.
Ακούω φωνές από χθες το βράδυ.
Φωνές που έρχονται από το πουθενά, από κανέναν.
Ναι, δουλεύω σκληρά. Μερικές φορές δεν κοιμάμαι.
Αλλά αυτή η φωνή μού μιλάει. Ξέρει ακόμα και το όνομά μου.
Μιλά ασταμάτητα στο μυαλό μου από χθες.
- Σταμάτησε μόνο όταν ήπια... - Ηρέμησε, σε παρακαλώ. Κάθισε.
- Συγγνώμη, κυρία Ζεϊνέπ. - Κανένα πρόβλημα.
Ορίστε.
Σου συνέβη κάτι παράξενο ή θλιβερό πρόσφατα;
Όχι.
Μπορεί να βιώνεις τέτοια πράγματα όταν αγχώνεσαι.
Θα σου δώσω κάποια φάρμακα.
Φυσικά, παρακαλώ πολύ.
Ωστόσο, μπορεί να σε νυστάξουν.
Αν τα συμπτώματά σου δεν βελτιωθούν, ίσως χρειαστεί να πας στο νοσοκομείο.
ΙΣΤΟΡΙΚΟ ΠΑΓΩΤΑΤΖΙΔΙΚΟ ΝΙΚΟΣ
Ο ΘΕΙΟΣ ΝΙΚΟΣ ΠΑΡΑΔΙΔΕΙ ΠΑΓΩΤΑ
Ορίστε. Καλή σας μέρα.
Καλημέρα, καλώς ήρθατε.
- Καλημέρα. Θα ήθελα λίγο παγωτό. - Φυσικά.
- Βύσσινο και λεμόνι, 4 μπάλες. - Εντάξει.
ΕΥΧΑΡΙΣΤΩ, ΜΠΙΛΓΚΕ
Είστε έτοιμη.
Ποιος το έγραψε αυτό εδώ;
"Ευχαριστώ, Μπιλγκέ";
Συγγνώμη, δεν ξέρω.
Γράφουν στον τοίχο περίπου 30 χρόνια τώρα.
Σωστά, ήταν ανόητη ερώτηση. Δεν είμαι η μόνη Μπιλγκέ, άλλωστε.
Ο κος Νίκος έχει φωτογραφία με όσους έγραψαν στον τοίχο. Μπορεί να ξέρει.
- Και πού είναι; - Θα έρθει αύριο.
Ορίστε.
- Σας ευχαριστώ. - Παρακαλώ. Καλή απόλαυση.
Τζαν.
Τζαν, είσαι εκεί;
Δεν έχω άλλη επιλογή από το να πιστέψω.
Έλα τώρα, μίλα μου.
Τι έγινε στο γραφείο σήμερα;
Πείστηκε η κυρία Ογιά;
Ναι. Το κανόνισε η κυρία Σινέμ.
Πώς είστε, κα Μπιλγκέ; Νιώθετε καλύτερα;
- Μπιλγκέ; - Τζαν;
Θα τηλεφωνούσα στον φίλο μου τον Τζαν.
- Τζαν, είσαι εκεί; - Εδώ είμαι.
Τουλάχιστον με φωνάζεις με το όνομά μου. Είναι μια αρχή.
Πήγα στο παγωτατζίδικο.
Το άκουσα. Εννοώ, το ξέρω, σ' ακούω.
Γιατί δεν απάντησες, τότε;
- Είδες το μήνυμα στον τοίχο; - Ναι.
Είδα και μια φωτογραφία σου όταν ήσουν μικρός.
Με θυμάσαι τώρα;
Όχι.
Να βρεθούμε, Τζαν.
Εντάξει, δέχομαι την πιθανότητα να είσαι αληθινός,
αλλά πρέπει να καταλάβω τι συμβαίνει.
Ας συναντηθούμε να μιλήσουμε.
Δεν μπορούμε.
Γιατί;
Είμαι στο νοσοκομείο, να δω μια φίλη που είχε ατύχημα.
Πρέπει να μείνω εδώ.
Ευχαριστώ για το τυπικό ψέμα.
Δεν λέω ψέματα, αλλά δεν είναι ο μόνος λόγος...
Καλύτερα να μην το σκαλίσεις άλλο.
Αυτό το περνάμε κι οι δύο,
κι αντί να προσπαθείς να το καταλάβεις, με αποφεύγεις;
Δεν σε αποφεύγω. Ας πούμε ότι έχω τους λόγους μου.
Ποιους λόγους;
Έχω δικαίωμα να καταλάβω τι μας συμβαίνει.
Ας συναντηθούμε.
Θα σου πω αυτό, τότε.
Συνειδητοποίησα ότι μερικά θαύματα δεν είναι τόσο ωραία όταν συμβαίνουν.
Νομίζω ότι καλύτερα να φύγω από τη ζωή σου.
Να φύγεις από τη ζωή μου; Μα δεν έχεις καν μπει σ' αυτήν.
ΚΥΡΙΟΣ ΝΕΝΤΙΜ
Να προσέχεις, Μπιλγκέ.
Τζαν, σε παρακαλώ, ας συναντηθούμε να μιλήσουμε γι' αυτό.
Τζαν, σου μιλάω...
Θα μου απαντήσεις;
Δουλεύετε πολύ σκληρά.
Και στα διαλείμματα και μετά τη δουλειά.
Ίσως θα σας έκανε καλό να ζήσετε λίγο τη ζωή σας.
Ίσως αν είχατε φίλους ή αληθινό αγόρι ή κάτι άλλο. Θέλω να πω...
Τι εννοείς "αληθινό";
Εννοώ...
Αν είχατε όντως αγόρι ή φίλους.
Ιπέκ,
δεν είμαι φίλη σου, δεν θέλω συμβουλές.
Με συγχωρείτε.
Λυπάμαι πολύ, έχετε δίκιο.
Δεν με νοιάζει αν έχω δίκιο ή όχι. Πραγματικά δεν με νοιάζει.
Αν εννοείς ότι δεν έχω ζωή εκτός δουλειάς...
όντως δεν έχω.
Γιατί δεν ξέρω πώς να ζήσω αλλιώς.
Αν λες ότι κρύβω όσα νιώθω, κι αυτό είναι αλήθεια.
Επειδή ενώ τα άλλα παιδιά μάθαιναν τη ζωή,
εγώ φοβόμουν τον θάνατο, νομίζοντας ότι η καρδιά μου θα σταματήσει.
Δεν υπήρχε τίποτα καλό στην παιδική μου ηλικία.
Όλα τα απαρνιόμουν.
Δεν μπορούσα να δεθώ με όσα αγαπούσα
γιατί πάντα έπρεπε να τα απαρνηθώ.
Δεν μπορούσα να τρέχω στο πάρκο με τους κολλητούς μου.
Μέχρι και τσιγάρο έχω που δεν μπορώ να ανάψω!
Έχω τσιγάρο που δεν μπορώ να ανάψω!
Ναι, αυτό με έκανε μοναχική!
Τόσο μοναχική που επινόησα έναν φανταστικό φίλο.
Αρκετά για σήμερα. Θα κάνω εγώ τα υπόλοιπα.
Κυρία Μπιλγκέ, εγώ...
Καληνύχτα, κυρία Μπιλγκέ.
Γεια.
Είχες...
Γιατί ξαφνιάζεσαι;
Πήρα να ρωτήσω αν θες να βρεθούμε.
Αμέ. Τα λέμε εκεί.
Τίποτε άλλο δεν σου πέρασε από το μυαλό;
Κοίτα, πάντα ακούω τη λογική όταν παίρνω αποφάσεις στη ζωή.
Ευχαριστούμε.
Οπότε, δεν το μετάνιωσα.
Καθόλου; Τίποτα δεν πέρασε από το μυαλό σου;
Εντάξει.
Βασικά, κάτι πέρασε.
Ανώτατο ποινικό δικαστήριο.
Όπως εσύ.
Ωραία. Γιατί δεν το έκανες;
Νόμιζα ότι η καρδιά μου δεν θα άντεχε.
Αμάν!
Αποκαλύψεις από κλειστό βιβλίο.
Δεν είμαι κλειστό βιβλίο.
Έτσι δείχνω;
Τι; Σοβαρά μου το ρωτάς αυτό;
Φυσικά και είσαι κλειστό βιβλίο. Πιο κλειστό δεν γίνεται.
Αλλά ξέρω επίσης ότι δεν είσαι η ψυχρή γυναίκα που δείχνεις.
Ψυχρή;
Δεν ξέρω τι εικόνα βγάζω.
Όμορφη, εννοώ. Πολύ όμορφη γυναίκα.
Λίγο ψυχρή, εργασιομανής,
που ξέρει πώς να πάρει αυτό που θέλει.
Ακριβώς όπως με πήρες απόψε.
Βλέπω το παιχνίδι σου.
Παιχνίδι;
- Δεν καταλαβαίνω. - Αλήθεια;
Με αγνοούσες για μήνες και μου τηλεφωνείς ξαφνικά.
Και να 'μαστε, να δειπνούμε μαζί.
Δεν παίζω παιχνίδια.
Σοβαρά, δεν παίζω.
Νόμιζα ότι θα τα λέγαμε σαν απλοί άνθρωποι.
- Δεν σκέφτηκα... - Κοίτα, με κολακεύεις.
Αλλά σου εγγυώμαι πως ό,τι περάσουμε μαζί δεν θα είναι ποτέ απλό.
Απόλαυσε τη διαδρομή.
Οδηγώ εγώ.
Οδηγείς εσύ;
Θες να ελέγχεις τα πάντα;
Όπως εσύ.
Γι' αυτό ακριβώς μου αρέσεις.
Μοιάζουμε πολύ.
Πρέπει να πάω στην τουαλέτα.
Φυσικά.
Το ραντεβού σου πάει καλά, μάλλον.
Σώπασες ξαφνικά.
Μιλάς τώρα;
Έχεις δίκιο.
Δεν μπόρεσα να κρατηθώ.
Συνέχισε το ραντεβού σου. Τα πας τέλεια.
Το ξέρεις ότι δεν μπορώ.
Όχι, νομίζω ότι τα πάτε μια χαρά.
Αλλά μην πεις τίποτα πολύ προσωπικό. Ακούω.
Προσωπικό;
Τζαν, αν σε νοιάζει τόσο πολύ, γιατί δεν συναντιόμαστε;
Έλα να με βρεις.
Σου μιλάω.
Τζαν, σου λέω...
Εντάξει.
Έχεις δίκιο. Μια χαρά τα πάω.
Προσωπικό, ε;
Σταμάτα, είμαστε στον δρόμο.
Θέλεις να με φιλήσεις;
Όχι.
Μετέ!
Πάμε κατευθείαν σπίτι;
Αρκετά! Αυτό είναι πολύ προσωπικό.
Ίσως.
Εκεί, Βουσλάτ 37. Σχεδόν φτάσαμε, κάνε υπομονή.
Εντάξει.
Κάνε υπομονή.
Μπιλγκέ, με ακούς;
Μπιλγκέ;
ΟΔΟΣ ΚΙΡΕΤΣΤΖΙ
Με ακούς;
Εντάξει, ας μιλήσουμε.
Σε παρακαλώ. Σε ικετεύω.
Έτσι ακριβώς.
Με ακούς; Πού είσαι;
Πού να είμαι; Στο σπίτι μου.
- Ωραία δεν ήταν που ήμουν απρόσιτη; - Ναι. Εννοώ, όχι.
Φυσικά και όχι.
Δεν ακούω τι λέει το άλλο άτομο. Είναι περίεργο.
Μετέ...
Μη μου το κάνεις αυτό.
Εντάξει.
Εντάξει, θα το βουλώσω.
Ζηλεύεις;
Παιδάκι είσαι; Εντάξει, κάνε ό,τι θες, αλλά σε ακούω.
Δεν ξέρω γιατί το έκανα. Ήθελα να ανάψουν λίγο τα αίματα.
Άναψαν για τα καλά.
Να ηρεμήσουμε λιγάκι;
Θα προσπαθήσω. Έχω εκπαιδευτεί.
- Να σε ρωτήσω κάτι; - Εμπρός.
Ακούω.
Είναι μαζί σου ο τύπος; Ο Μετέ;
Όταν γύρισα στο τραπέζι, έλειπε.
Μιλούσε στο τηλέφωνο.
Του έστειλα μήνυμα ότι είχα μια δουλειά.
- Τόσο κοινωνική είμαι! - Έδωσες μια διεύθυνση.
Είπες Βουσλάτ 37. Πώς δεν το κατάλαβα;
Έλα ντε;
Λοιπόν, θα έρθεις, τηλεπαθητικέ μου φίλε;
Πού είσαι;
Πουθενά.
Βγήκα έξω να πάρω αέρα.
Θυμάμαι τα μάτια σου από εκείνη την παραμονή Πρωτοχρονιάς.
Ήταν πολύ όμορφα. Σίγουρα ακόμα έτσι θα 'ναι.
Τα μάτια μου τα χαίρονται οι δικαστικοί φάκελοι.
Φοβάμαι ότι θα τυφλωθώ σύντομα.
Δεν νομίζω.
Ίσως εσύ να μου δείξεις τον δρόμο.
Όπως σ' αυτήν την ιστορία, με τα μάτια σου.
Δεν μπορώ καν να δείξω στον εαυτό μου τον δρόμο.
Εξάλλου, ξέρεις ήδη τον δρόμο και τη διεύθυνση.
Πότε θα συναντηθούμε;
Δεν ξέρω.
Θυμάσαι την ευχή μου;
Προφανώς, ήταν να μου μιλήσεις.
Ναι, μα όχι ακριβώς.
Τι ήταν; Τι ευχή έκανες;
Μπιλγκέ.
Τζαν.
Είπες "τηλεπάθεια", σωστά;
- Ναι. - Ξέρεις τι σημαίνει τηλεπάθεια;
Το "τηλε-".
Τι σημαίνει;
Στα αρχαία σημαίνει "μακριά".
Και "-πάθεια" σημαίνει "αίσθημα". Άρα, νιώθω από μακριά.
Τηλεόραση, τηλέφωνο, τηλεσκόπιο, τηλεπάθεια.
Ακριβώς.
Όπως εμείς.
Ναι, σωστά.
Από απόσταση.
Θα μικρύνω αυτήν την απόσταση.
Θα λύσω το μυστήριο.
Θες να με δεις;
Δεν θες να με ακούς, μα θες να με δεις.
Ακόμα κι αν με βρεις... Δεν ξέρω καν αν πρέπει.
Μπορώ σίγουρα να σε βρω.
Και θα το κάνω.
Θα σε βρω σίγουρα, Τζαν.
ΙΣΤΟΡΙΚΟ ΠΑΓΩΤΑΤΖΙΔΙΚΟ ΝΙΚΟΣ
Συγγνώμη, ήθελα να σας ρωτήσω κάτι.
Καταρχάς, καλημέρα, όμορφη κυρία.
- Σωστά; - Έχετε δίκιο. Καλημέρα.
Εμπρός, τώρα. Ακούω.
Εκεί γράφει "Ευχαριστώ, Μπιλγκέ". Το έγραψε αυτό το παιδί;
Το ξέρετε;
Φυσικά. Ο Τζαν το έγραψε, ο καλύτερος πελάτης μου.
Ναι, ο Τζαν.
Δεν κατάφερα να τον βρω. Ήταν παιδικός μου φίλος.
Αυτό είναι φυσιολογικό, ωραία μου κυρία.
- Γιατί; - Μόλις επέστρεψε από μια ανασκαφή.
- Ανασκαφή; - Ο Τζαν είναι αρχαιολόγος.
Γύρισε λίγες μέρες πριν, μα δεν πέρασε.
Έκανε μια ονλάιν παραγγελία πριν δύο μέρες.
- Ναι; - Βύσσινο και λεμόνι.
- Το αγαπημένο του παγωτό. - Τέλεια.
Μήπως μπορώ να ζητήσω... τη διεύθυνσή του;
Δεν είναι σωστό να δώσω τη διεύθυνση ενός πελάτη.
- Πώς λέγεστε; - Μπιλγκέ Τανίλ.
- Θα του πω ότι περάσατε. - Ευχαριστώ.
- Καλή σας μέρα. - Καλημέρα.
Μπιλγκέ...
- Καλημέρα. - Καλημέρα.
Ψάχνω τη διεύθυνση από μια παραγγελία σου.
- Ποια; - Του Τζαν, του αρχαιολόγου.
Δεν γίνεται.
Αν μου τη δώσεις, θα σου στείλω ένα βινύλιο θρας μέταλ.
Βινύλιο θρας μέταλ; Ποιο;
- Darkness Approaches. - Ναι!
Σημείωσέ την, τότε.
Ευχαριστώ που μου έδωσες τη διεύθυνση του Τζαν.
ΟΔΟΣ ΚΙΡΕΤΣΤΖΙ ΣΑΡΙΓΙΕΡ
Σε βρήκα, Τζαν.
ΟΔΟΣ ΚΙΡΕΤΣΤΖΙ
Καλημέρα. Ψάχνετε κάποιον;
Τον Τζαν. Δεν μπορώ να τον βρω.
Είστε από την ανασκαφή;
Ναι, από την ανασκαφή.
Είναι στο Παλιό Ελληνικό Νοσοκομείο με τη φίλη του.
Ναι, ανέφερε ότι έχει μια φίλη στο νοσοκομείο.
Το Παλιό Ελληνικό Νοσοκομείο.
Ευχαριστώ.
Η μητέρα της δεν ζει.
Δεν βρίσκουμε τον πατέρα της στην Αγγλία.
Η αστυνομία περιμένει να ξυπνήσει.
Γεια σας.
Ψάχνω έναν φίλο μου αρχαιολόγο, τον Τζαν.
Ήρθε να δει μια φίλη. Με περιμένουν.
- Η κυρία Γιασεμίν; - Ναι.
- Μου δίνετε τα στοιχεία σας; - Φυσικά. Η κάρτα μου.
Έχει τα στοιχεία μου. Μην τους αφήνω να περιμένουν.
- Από εδώ είναι; - Ναι. Δωμάτιο 23.
Δωμάτιο 23.
Σε βρήκα, Τζαν.
Γεια σου, Τζαν.
Ποιον ψάχνετε;
Πώς είναι;
Οι γιατροί είπαν ότι καλυτερεύει. Είστε συγγενής;
Είμαι φίλη του Τζαν.
- Μου λέτε πού είναι; - Δίπλα, ξεκουράζεται.
Ευχαριστώ.
Σε βρήκα.
Έτσι γνωριστήκαμε παιδιά.
Κρυβόμουν και με βρήκες.
Ήθελα να πιστέψω σε σένα.
Πιστεύεις τώρα;
Είμαι αληθινός;
Πώς το κάναμε αυτό;
Αυτό εδώ. Πώς μπορέσαμε να το κάνουμε;
Ένα πεφταστέρι.
Δεν καταλαβαίνω.
- Ηρέμησε. - Εσύ...
Μπιλγκέ, πάρε ανάσα. Ηρέμησε.
Είστε καλά;
Είστε καλά, κυρία;
Σταθείτε! Τι κάνετε;
Μην το βγάζετε! Τι κάνετε;
Πού πάτε, κυρία;
Κυρία, σταματήστε!
Τζαν.
Τζαν, ξύπνα.
Τζαν!
Ξύπνα, πες κάτι.
Τζαν, μίλα μου.
Τζαν, ήσουν εδώ πριν λίγο. Μίλα μου. Τρελαίνομαι;
Τζαν, πες κάτι.
- Τζαν, ξύπνα! - Κυρία, ηρεμήστε!
- Όχι, μου μιλούσε! - Σας παρακαλώ.
- Ήταν εκεί! - Κοιμάται από όταν ήρθε.
- Ήταν εκεί, μου μιλούσε! - Ηρεμήστε.
- Ξύπνα, Τζαν! - Ηρεμήστε, παρακαλώ.
- Παρακαλώ, φύγετε. - Ήταν εδώ.
- Τζαν, πες κάτι. - Σας παρακαλώ.
- Σας παρακαλώ, κυρία μου. - Πες κάτι!
- Δεν είμαι τρελή. Μίλα! - Παρακαλώ.
- Πες κάτι! - Κυρία.
- Ξύπνα! - Εντάξει.
ΜΕΘ ΔΩΜΑΤΙΟ 24
Μην το πάρεις.
Προσπαθείς να με τρελάνεις;
Προσπαθείς να με τρελάνεις; Πώς μπήκες;
- Ηρέμησε, Μπιλγκέ. - Φύγε από δω!
Φύγε από το σπίτι μου.
Μπιλγκέ.
- Συγγνώμη. - Μη με ακολουθείς.
Ηρέμησε.
- Μη με ακολουθείς. - Καταλαβαίνω.
- Μη με ακολουθείς. - Άκου.
Ξέρω ότι δεν βγάζει νόημα. Είναι δύσκολο και για μένα.
Χάνω τα λογικά μου. Τρελαίνομαι.
- Τρελαίνομαι στ' αλήθεια. - Όχι.
- Σε παρακαλώ, άκου. - Μην πλησιάζεις άλλο!
Ηρέμησε.
Δεν το κάνω εγώ αυτό. Ούτε εγώ ξέρω τι συμβαίνει.
Εντάξει; Μη φοβάσαι.
Δεν σε φοβάμαι, Τζαν.
Γι' αυτό δεν ήθελες να με συναντήσεις;
Ποιος είσαι; Είσαι...
- Τι είσαι; - Δεν ξέρω!
Δεν ξέρω αν είμαι ζωντανός ή νεκρός!
Είμαι ο Τζαν!
Συγγνώμη.
Θα ηρεμήσω. Ας ηρεμήσουμε κι οι δύο.
Είσαι καλά;
Έχεις ευαίσθητη καρδιά.
Καλά είμαι.
Καλά είμαι, ευχαριστώ.
- Θα σου εξηγήσω. - Τι μας συμβαίνει;
Τι είναι όλα αυτά, Τζαν; Χάνω το μυαλό μου.
Ηρέμησε, θα σου εξηγήσω.
Θα σου εξηγήσω όσα καταλαβαίνω. Γι' αυτό ήρθα.
Ανοησίες. Σκέτες ανοησίες.
Όλα όσα μου είπες... Αυτό... Εσύ...
Ο Οδυσσέας... Δεν βγάζει νόημα.
- Δεν ζω στο παραμύθι σου. - Αλλά εγώ ζω στο δικό σου.
Μας έμπλεξες σ' αυτό και τώρα το λες ανοησίες.
Εσύ μου 'πες πρώτη αυτήν την ιστορία.
Την παραμονή της Πρωτοχρονιάς. Μου έδωσες το βιβλίο.
- Άλλαξε τελείως τη ζωή μου. - Ακόμα μιλάς για ένα βιβλίο.
Το καταλαβαίνω τώρα.
Δεν ήθελα να καταλήξει έτσι.
Αυτό στην ανασκαφή...
Ο αμφορέας ήταν ό,τι πιο πολύτιμο έχω βρει,
κι άφησα να το κλέψουν, μαζί με τη ζωή μου.
Φυσικά.
Αναρωτιόμουν "Γιατί με κυνηγά ο τύπος;"
Πέτυχες διάνα. Κι εγώ σε δικηγόρο θα πήγαινα.
- Ναι; - Ναι.
Δεν είναι αυτός ο λόγος.
Δεν μπορώ να μιλήσω σε άλλον. Κανείς δεν με ακούει.
Επειδή για σένα ευχήθηκα.
Τι ακριβώς ευχήθηκες;
Ποια ήταν η ευχή σου;
Στ' αλήθεια δεν θυμάσαι;
Όλο το σύμπαν το θυμήθηκε, αλλά εσύ όχι;
Ποια ήταν η ευχή σου;
"Αν πεθάνω κάποτε...
Αν γίνω αστέρι κάποτε...
αυτό το κορίτσι να με βρει και να μου δείξει τον δρόμο".
Ήμουν παιδί.
Αν ήταν να πεθάνεις μια μέρα, γιατί μπήκες στη ζωή μου;
Γιατί με τρελαίνεις; Γιατί με κάνεις να το συνηθίσω;
Μια χαρά ήμουν μόνη, με τη μοναξιά μου.
Τράβα πέθανε!
Κάνε ό,τι θες. Πέθανε!
Αν ήξερα ότι θα γινόσουν έτσι, δεν θα είχα κάνει τέτοια ευχή.
Να 'σαι σίγουρη.
Πάρε δρόμο.
Όπου και να πας, με όποιον τρόπο, απλώς φύγε! Έξω!
ΙΣΤΟΡΙΚΟ ΠΑΓΩΤΑΤΖΙΔΙΚΟ ΝΙΚΟΣ
Τι κάνεις;
Γιατί παραγγέλνεις συνέχεια παγωτό;
Γιατί βασανίζεσαι;
Αν είχε έρθει σπίτι, αυτό θα είχε παραγγείλει.
Τέο, ήσυχα, αγόρι μου.
Κάτσε.
Σήκω.
Ξάπλωσε.
Τέο.
Γύρνα.
Δεν τον τάισες; Τι έχει πάθει;
Τον τάισα.
Μάλλον να παίξει θέλει.
Τέο.
Θα του λείπει ο Τζαν.
Θες να γυρίσεις;
Γύρνα, αγόρι μου.
Τέο.
Δεν το κάνει χωρίς τον Τζαν.
Θα γυρίσει, έτσι; Ο μπαμπάς θα γυρίσει.
Εδώ είμαι, μπαμπά.
ΙΣΤΟΡΙΚΟ ΠΑΓΩΤΑΤΖΙΔΙΚΟ ΝΙΚΟΣ
ΠΑΡΑΓΓΕΛΙΑ - ΜΠ. ΤΑΝΙΛ ΠΑΓΩΤΟ ΛΕΜΟΝΙ - ΒΥΣΣΙΝΟ
Ευχαριστώ.
ΓΙΑ ΤΗΝ ΜΠΙΛΓΚΕ
Αγαπητή Μπιλγκέ, ευτυχισμένο το Νέο Έτος.
Μ' άρεσε το παγωτό που μου έδωσες και βρήκα το μαγαζί από την πετσέτα.
Τώρα, τρώω κι εγώ βύσσινο και λεμόνι.
Αγαπητή Μπιλγκέ, ευτυχισμένο το Νέο Έτος.
Είμαι πια στην τρίτη δημοτικού. Εσύ;
Στη Γλώσσα έκανα μια εργασία για μυθολογία.
Ελπίζω να έρθεις στο παγωτατζίδικο να πάρεις τις κάρτες μου.
Αν έρθεις, ίσως γίνουμε φίλοι.
Είμαι πια στην τρίτη δημοτικού. Εσύ;
Η τετάρτη είναι πολύ βαρετή.
Είμαι στην πέμπτη... Φοβάμαι...
Δεν ξέρω πού είσαι και δεν έρχεσαι στο παγωτατζίδικο,
έτσι αφήνω τις κάρτες στον θείο Νίκο.
Πιστεύεις ακόμα στα παραμύθια και τα θαύματα;
ΤΖΑΝ ΤΑΡΟΥΝ
Κυρία Λεϊλά.
Πώς είστε;
Πώς να είμαι;
Συγγνώμη που δεν ήρθα νωρίτερα.
Πώς πάει ο Τζαν;
Τα ίδια, καμία αλλαγή.
Ευχαριστώ για τα λουλούδια.
Η Γιασεμίν συνήλθε. Την είδες;
Ναι. Ετοιμαζόμουν να την πάω μια βόλτα.
Τζαν;
Εγώ είμαι.
Μ' ακούς;
Λυπάμαι.
Λυπάμαι πολύ.
Είχα να πάω στο παγωτατζίδικο από παιδί.
Βασικά, δεν το ήξερα καν μέχρι που μου το είπες.
Μακάρι να είχα συνεχίσει να τρώω παγωτό, Τζαν.
Μακάρι να είχα συνεχίσει να πιστεύω σε παραμύθια και θαύματα.
Ίσως να είχαμε συναντηθεί νωρίτερα.
Με συγχωρείς.
Τζαν.
Μ' ακούς;
Τζαν;
Σε παρακαλώ, μη μας αφήνεις.
Κοίτα, είναι σχεδόν Πρωτοχρονιά.
Μπορούμε να γιορτάσουμε μαζί.
Ίσως και να στολίσουμε το δέντρο μαζί.
Να κάνουμε και ταξίδι με αμάξι.
Μπορείς να με πας στην Άσσο.
Σε παρακαλώ, απάντησέ μου.
Λυπάμαι.
Σε παρακαλώ.
Λυπάμαι.
Είπα στην αστυνομία τα πάντα, Ερέν.
Δεν θυμάμαι τίποτα για το ατύχημα,
τον αμφορέα ή αυτόν που τον έκλεψε. Όλα έγιναν πολύ γρήγορα.
Μακάρι να με είχες ακούσει και να ερχόσουν μαζί μου στην Κωνσταντινούπολη.
Ήθελα να έρθω με τον Τζαν, να περάσω χρόνο μαζί του.
Λες και θα άλλαζε τίποτα.
Τέλος πάντων, όλα τελείωσαν τώρα.
Μίλησα με την εταιρεία.
Θα πληρώσουν για την πτήση σου για Αγγλία και όλα τα άλλα έξοδα.
Δεν σκοπεύω να πάω πουθενά αν δεν ξυπνήσει ο Τζαν.
Δεν έχουν τελειώσει όλα, Ερέν.
Γιασεμίν, όλοι στεναχωριόμαστε,
αλλά οι γιατροί χάνουν τις ελπίδες τους για τον Τζαν.
Ν' αρχίσεις να το συνηθίζεις σιγά σιγά.
Εξάλλου, έχω κι άλλα κακά νέα.
Ο Τζαν είχε σχέση με αυτούς που πήραν τον αμφορέα.
Τους βοήθησε να τον κλέψουν.
Τι μπέρδεμα!
ΚΑΣΙΦΟΓΛΟΥ ΕΡΕΝ ΓΙΑΒΕΡ - CEO
Ένας αμφορέας κλάπηκε κατά τη διάρκεια ανασκαφής από αυτή την εταιρεία.
Γίνεται μυστική έρευνα.
Να ερευνήσεις τον Ερέν Γιαβέρ, τον επικεφαλής της ανασκαφής.
Και την εταιρεία.
Δες αν έχει ξανασυμβεί κάτι τέτοιο.
Αγνοούμενα άτομα, αγνοούμενα οχήματα, τα πάντα, Ιπέκ.
Κατάλαβα, κυρία Μπιλγκέ.
Αλλά αναλάβατε νέα υπόθεση με τη δίκη τόσο σύντομα;
Και δεν καταλαβαίνω ποιος παίρνει διαζύγιο εδώ.
Κανείς.
Είναι περισσότερο υπόθεση για ποινικολόγο.
- Εντάξει. - Ας το δούμε έτσι.
Εντάξει, τα λέμε, τότε.
Η αξία του αμφορέα κυμαίνεται στα 10 εκατ. δολ.
Σύμφωνα με την αστυνομία,
ο αρχαιολόγος Τζαν Ταρούν συνδέεται με τον ύποπτο που τον έκλεψε.
Πριν ξεκινήσει, έστειλε μήνυμα
να προσέχει και να μη βλάψει τη γυναίκα που ήταν μαζί του.
Αν ο ύποπτος έλαβε μήνυμα,
το ατύχημα δεν ήταν σχεδιασμένο.
Το σχέδιο ήταν η κλοπή.
Πήραν κρυφά το τηλέφωνό του για να στείλουν το μήνυμα.
Θα ήταν κάποιος από την ανασκαφή.
Πιστεύετε ότι ο Τζαν Ταρούν είναι αθώος;
Δεν το πιστεύω, το ξέρω.
Κάτι ακόμα;
Πέρα από τα κινητά του Τζαν και της Γιασεμίν, βρέθηκε κι ένα τρίτο
με τον αριθμό που έλαβε το μήνυμα του Τζαν.
Αλλά ήταν κλεμμένο. Δεν βρήκαν κάτι χρήσιμο.
Φυσικά.
Από τον κλέφτη του αμφορέα έπεσε το κινητό πάνω στον πανικό.
Αφού ήταν τόσο τσαπατσούλης, θα είναι πιόνι.
Ναι, πιόνι είναι. Αυτός ήταν ο αριθμός;
Ναι, αυτός.
Η ταυτότητα δεν βρέθηκε κι η έρευνα δεν μπορεί να συνεχιστεί
επειδή η Γιασεμίν Γουίλιαμς δεν παρείχε χρήσιμες πληροφορίες.
Ο Τζαν είναι σε κώμα. Δεν είναι σαφές αν θα ξυπνήσει.
Θα ξυπνήσει.
Με ποια πλευρά είναι ο πελάτης σας;
Είναι στο μεταίχμιο.
Υπάρχει κάτι άλλο;
Έλεγξα επίσης τα αρχεία για τον τόπο της ανασκαφής.
Υπήρχε μόνο μία καταγγελία στην περιοχή, άσχετη με την υπόθεση.
Ποια;
Μια γυναίκα από ένα κοντινό χωριό ανέφερε ότι ο άντρας της αγνοείται
εδώ και τρεις εβδομάδες.
Της τηλεφώνησε μόνο μία φορά για να πει "Είμαι με άλλη τώρα".
Κοιτάξτε.
Ήταν τόσο ξεδιάντροπος που της έστειλε μέχρι και φωτογραφία.
Ούτε ήταν η πρώτη φορά.
Είχε σχέση και παλιότερα με άλλη γυναίκα από το χωριό.
Τώρα μοιάζει αλλιώς. Δες το ταβάνι.
Η γυναίκα φαίνεται σαν να ζει σε παλάτι.
- Τι συνέβη; - Η σύζυγος πήγε στην αστυνομία.
Ο άντρας είπε "Έφυγα από το σπίτι"
και το έκλεισε στον αστυνόμο.
Ενδιαφέρον. Τέλος πάντων, θα φτιάξω καφέ. Θες;
Ευχαριστώ, αλλά πρέπει να φύγω, αν μου επιτρέπετε.
Όπως αγαπάς.
Τι λέει;
Βασικά, καλύτερα να φύγω τώρα, κα Μπιλγκέ. Είναι πολύ αργά.
Εντάξει.
- Πώς είστε τόσο σίγουρη; - Για ποιο πράγμα;
Ότι είναι αθώος ο Τζαν Ταρούν.
Είμαι σίγουρη επειδή τον ξέρω
κι επειδή είναι δουλειά μου.
Αυτός αποκαλύπτει το παρελθόν κι εγώ την αλήθεια.
Δεν ήξερα ότι γνωρίζεστε. Λυπάμαι.
Πώς είναι τώρα; Τόσο άσχημα όσο λένε;
Πάει καλά. Θα καλυτερεύσει.
Καληνύχτα.
Να σε πάω στην πόρτα.
Τα λέμε, Ιπέκ.
Νόμιζα ότι δεν θα ξαναερχόσουν.
Ήρθα μόνο για να σε μεταπείσω.
Μπιλγκέ, συγχώρεσέ με.
Γιατί;
Θα σε βάλω σε μπελάδες.
Εγώ ζητώ συγγνώμη.
Γιατί;
Σε έβαλα σε μπελάδες πρώτη.
Όπως είπες, όταν ήμασταν παιδιά.
Πολύ ωραίο αυτό.
Το στόλισα για να ξεχαστώ.
Αλλά φαίνεται μισοτελειωμένο.
Άφησα το υπόλοιπο για σένα.
Ίσως θες να το τελειώσεις αργότερα.
Θέλω τη βοήθειά σου.
Αν προσπαθείς να προσεγγίσεις αγαπημένους που έχασες,
δεν έχω τέτοιο χάρισμα, τέτοιες ικανότητες.
Ξέρεις τι εννοώ. Αλλά κι αυτή είναι καλή ιδέα, πάντως.
Μπιλγκέ, ξέχασέ το. Μη φτάσεις εκεί.
Τζαν, το θέλω.
Κοίτα, αυτό είναι το όνειρό μου.
- Δεν νομίζω ότι πρέπει. - Σε θεωρούν ένοχο.
- Το ξέρω. - Οπότε;
Αλλά...
Τι; Θα ρίξουν το πτώμα μου στη φυλακή;
Θα δραπετεύσω.
Το μόνο που με βασανίζει είναι ότι οι δικοί μου θα μείνουν με την ντροπή.
Γι' αυτό πρέπει να το λύσουμε πριν ξυπνήσεις.
Αλλά η κατάσταση είναι πιο περίπλοκη απ' όσο νομίζαμε.
Η αστυνομία βρήκε ένα μήνυμα...
Από το τηλέφωνό μου, το ξέρω.
Και ξέρω ότι ήταν κάποιος από την ομάδα ανασκαφής.
Κατάλαβες ότι ήταν ο Ερέν.
Επίσης κατάλαβες ότι στον Ερέν αρέσει η Γιασεμίν
κι έστειλε μήνυμα από το κινητό σου γιατί δεν γινόταν από το δικό του.
Όχι, δεν είναι αυτός ο λόγος.
Πώς το κατάλαβες;
Ο Ερέν ήρθε να με δει στο νοσοκομείο.
Τι είπε;
Είπε ότι λυπάται με πολύ θυμωμένο τρόπο.
Ότι θα ήταν καλύτερα για όλους μας αν δεν ξυπνούσα ποτέ.
Έτσι το ξέρω.
Καλό αυτό. Τότε, πρέπει απλώς να βρούμε τα στοιχεία.
Πρέπει να το πω στην αστυνομία.
Δεν μπορώ να πω "Εγώ κι ένα φάντασμα λέμε ότι ο Ερέν το έκανε".
- Πω πω! - Ναι.
- Φάντασμα. - Τι;
Τώρα με λες φάντασμα. Εντάξει, ήρθα με πολύ μεγάλες ελπίδες.
Τότε, κράτα γερά και κοίτα να μη σε βγάλουν από την πρίζα.
Έχουμε δουλειές με τον Ερέν αύριο.
Τι δουλειές; Τι θα κάνεις;
Θα δεις.
Όλα αστυνομικά είναι;
Γιατί έκρυψες τα αστυνομικά σου εδώ;
Δεν μου φάνηκε ότι τα κρύβω.
Έτσι δείχνει.
Έκρυψες και το ψάρι σου εδώ.
Γιατί;
Ίσως για να το κρατήσω ζωντανό.
Προσπαθείς να με ανακαλύψεις τώρα; Τι κάνεις;
Τι, είναι η σειρά μου;
- Να σε ρωτήσω κάτι; - Ρώτα.
- Πώς λειτουργεί; - Τι πράγμα;
Για παράδειγμα, κοιμάσαι;
Όχι, δεν κοιμάμαι.
Γιατί να κοιμάμαι όταν είσαι εδώ;
Άτομα σαν εσένα δεν ανήκουν στα παραμύθια;
Αυτό λέω κι εγώ.
- Ας κάνουμε αυτό, τότε... - Να κάνουμε τι;
Αφού δεν κοιμάσαι...
έχεις μέχρι το πρωί...
να βρεις πώς θα πάρουμε πληροφορίες από τον Ερέν.
Καληνύχτα.
- Εμπρός. - Εντάξει. Καληνύχτα.
Καληνύχτα.
Σβήσε τα κεριά. Είναι επικίνδυνο.
Άντε, καληνύχτα.
Αν κι αυτό, δεν θα σε σταματούσε.
Θα με σταματούσε, αλλά εντάξει.
Καλημέρα.
Καλημέρα και πάλι.
Με τρόμαξες.
Να σε ρωτήσω κάτι;
- Εμπρός. - Πώς σηκώνεσαι έτσι;
- Πώς; - Τόσο όμορφη.
Είσαι πολύ όμορφη.
- Ευχαριστώ. - Παρακαλώ.
Λοιπόν, τι βρήκες; Τι σκέφτηκες χθες βράδυ;
Τι σκέφτηκα χθες βράδυ;
Εντάξει.
Θα σοβαρέψω.
Θα συμμαζευτώ.
Εντάξει. Κοίτα...
Σοβαρά τώρα.
Ο Ερέν έχει αρχεία για την ανασκαφή στον υπολογιστή του.
Έχει αρχεία χορηγών, πολλά ονόματα.
Μπορούμε να πάρουμε πολλές πληροφορίες από εκεί.
Θα τον έχει στο γραφείο του ή στο σπίτι.
Δεν μπορώ να μπω στο γραφείο του.
Άρα πρέπει να μπω στο σπίτι του. Αλλά πώς;
Είναι αρκετά ασφαλές.
Έχει κάμερες ασφαλείας. Δεν μπορείς να μπεις από παράθυρο.
Θα περάσω από την πόρτα.
- Πώς; Όχι. - Ναι.
Όχι, μη. Σε παρακαλώ, μην κάνεις αυτό που σκέφτομαι.
Δεν έχουμε επιλογή.
Κι έχεις πολύ βρόμικο μυαλό. Γιατί το σκέφτηκες αυτό;
Η τηλεπάθεια δεν είναι έτσι. Αυτό που σκέφτεσαι...
Έχεις πονηρό βλέμμα. Φοβάμαι.
- Θα έπρεπε. - Θα έπρεπε.
Φοβάμαι.
Είπες ότι ο Ερέν πάει για τρέξιμο τα πρωινά, σωστά;
Είναι ακόμα πρωί, οπότε πάμε.
Ωραίο πουλόβερ.
Έλα, πάμε. Μη χάσουμε τον Ερέν.
Να τος, ο βλάκας.
Τώρα!
- Τι στο... - Χίλια συγγνώμη!
- Είσαι καλά; - Δεν πειράζει.
Λυπάμαι πολύ. Πόσο ντρέπομαι!
Πραγματικά, δεν πειράζει.
Να σε κεράσω έναν καφέ, έστω.
Εντάξει.
Ωραία, τέλεια.
- Έχει μια καφετέρια εδώ κοντά. Πάμε. - Εντάξει.
Έχεις χαρτομάντιλο;
- Θα βρούμε εκεί. - Εντάξει.
- Με λένε Μπιλγκέ. - Ερέν.
Χάρηκα.
Μοντιλιάνι.
Λατρεύω επίσης τον Μοντιλιάνι.
Κι εγώ.
Τι ωραία! Έτσι;
Πες για τις γυναίκες που ζωγράφισε.
Μ' αρέσουν ιδιαίτερα οι γυναίκες που ζωγράφισε.
Ίσως επειδή έχουν κομψούς λαιμούς.
Σαν τον δικό σου.
Ευχαριστώ πολύ.
Δεν είναι όμως περίεργο που δεν ζωγραφίζει τα μάτια τους σε πορτρέτα;
Γιατί να μη ζωγραφίσει τα μάτια;
Έλεγε "Όταν μάθω την ψυχή σου, θα φτιάξω τα μάτια σου".
Γιατί θα ζωγράφιζε τα μάτια τους μόνο αν γνώριζε τις ψυχές τους.
Έχεις κανονίσει απόψε;
Διάλεξα αυτά. Τον ξέρεις καλά.
- Ας καταλήξουμε μαζί. - Εντάξει.
Τι λες γι' αυτό;
Το βρίσκω χαριτωμένο. Μαύρο, μίνι.
Εντάξει, για να δούμε.
Αυτό είναι τολμηρό, ίσως του αρέσει.
- Μάλλον αυτό είναι καλύτερο. - Το μακρύ;
Σοβαρά;
Το λέω επειδή τον ξέρω. Θα του αρέσει περισσότερο.
Οπότε να μη βάλω μίνι.
Ίσως πρέπει να βάλω το μαύρο μίνι.
Το μακρύ κόκκινο είναι καλύτερο.
Είναι χαριτωμένο.
Αυτό λέω.
Τώρα είσαι πολύ γλυκιά και σέξι.
Αυτό είναι το ζητούμενο.
Καταλαβαίνω το ζητούμενο, αλλά...
μακάρι να μην ήμουν σε κώμα απόψε.
- Καλώς ήρθες. - Ευχαριστώ. Γεια.
Λοιπόν, είπες ότι είσαι αρχαιολόγος.
Μ' αρέσει η αρχαιολογία από παιδί.
Η μητέρα μου είναι ξεναγός.
- Έλεγε ιστορίες... - Ξέρεις,
ας μην πούμε γι' αυτό απόψε.
Να μιλάμε για τέχνη, ενώ λάμπεις εδώ έτσι...
θα ήταν αδικία για τέτοια ομορφιά.
Ευχαριστώ.
Είσαι σαν δώρο πριν την Πρωτοχρονιά, δεν μπορώ να πάψω να σε κοιτάζω.
Με συγχωρείτε, κυρία.
Είναι πιασμένη αυτή η καρέκλα;
- Είναι. - Είναι.
Αν βαριέσαι, πάμε στο σπίτι μου.
Φαίνεται ότι δεν θα τελειώσεις το δείπνο σου.
Μπορούμε να πάμε σπίτι και να κάνουμε κάτι άλλο.
"Να κάνουμε κάτι άλλο". Καθίκι.
Αμέ.
Τι θα ήθελες να πιεις;
Νερό, καφέ, αλκοόλ;
Νερό. Νομίζω ότι μπορείς να πιεις νερό.
Θα πιω ό,τι κι εσύ.
Εντάξει.
- Θα το περάσει για σημάδι. Είναι χαζός. - Είναι σημάδι.
Μην ανησυχείς.
Τα φώτα έσβησαν. Δεν είναι λίγο σκοτεινά εδώ;
Μπορώ να τα ξανανοίξω.
Ευχαριστώ.
Πάμε να φύγουμε.
Δεν είναι καλός όπως ο φίλος σου. Είναι λέρα.
Έλα, πάμε, αλήθεια.
Ερέν, θα σε σπάσω στο ξύλο.
Μπιλγκέ.
Μπιλγκέ, πάμε.
Τι θα έλεγες να μη βιαζόμαστε;
Όσα περιμένουν για να ανακαλυφθούν
ανήκουν μόνο σε χώρο ανασκαφής.
Τι;
Όχι εδώ.
Αλλά...
Φυσικά.
Μπορούμε να μη βιαζόμαστε, αν θες.
Αυτός ο ήχος!
Αυτός ο ήχος...
Είναι συναγερμός αυτοκινήτου;
- Είναι το αμάξι μου. - Συναγερμός, ναι.
- Συγγνώμη. - Δεν πειράζει.
Μπιλγκέ, τι κάνεις;
Σου είπα να μην ανησυχείς.
Ο υπολογιστής είναι εκεί.
- Να δω αυτά. - Τον υπολογιστή δες.
- Τον υπολογιστή; - Ναι.
- Έχει κωδικό. - 171717.
Η πινακίδα του Τσανάκκαλε. Ο ηλίθιος τη βάζει παντού.
ΕΤΑΙΡΕΙΑ ΚΑΣΙΦΟΓΛΟΥ
Έπιασε.
Θέλω να υποβάλω καταγγελία. Κάποιος διέλυσε το αυτοκίνητό μου.
- Δεν έχει τίποτα εδώ. - Δες αυτό.
- Τίποτα εδώ. - Πώς γίνεται;
Ο αριθμός.
Ποιος αριθμός;
Το κινητό του κλέφτη.
- Που έχει η αστυνομία. - Εντάξει.
Είναι και στις επαφές του Ερέν.
Τζ. Τ.
- Εσύ είσαι; - Όχι.
Κλείσ' το. Γρήγορα.
Τηλεφώνησε ένας πελάτης.
Τον συνέλαβαν επειδή διέλυσε ένα αυτοκίνητο. Πρέπει να τον δω.
Αλήθεια;
Αλλά ήταν πολύ ευχάριστη βραδιά.
Ευχαριστώ. Μπορούμε να μιλήσουμε αύριο, αν θες.
Έχω μια δουλειά αύριο.
Αλλά θα μιλήσουμε μετά.
Εντάξει, ευχαριστώ.
Καληνύχτα.
Κοίτα πόσο θύμωσε.
Ρίξε μια τελευταία ματιά.
Βλάκα.
Ιπέκ, βρες όποιον έχει ποινικό μητρώο
και ζει κοντά στον αρχαιολογικό χώρο με τα αρχικά Τζ. Τ.
εκτός του Τζαν Ταρούν.
Γιατί θύμωσες τόσο;
Είδες; Είμαστε ένα βήμα πιο κοντά.
Αυτός θα μας πει πού είναι ο αμφορέας κι όλα τα άλλα.
Αύριο θα γιορτάσεις την Πρωτοχρονιά με τον Ερέν.
- Αύριο! - Ναι.
Του είπα να τα πούμε αύριο.
Έχει πρωτοχρονιάτικο πάρτι με τους χορηγούς.
Νόμιζα ότι με υποψιάστηκε και γι' αυτό με απέρριψε.
Τζαν.
Κοίτα, είμαστε πολύ κοντά. Τι συμβαίνει, αλήθεια;
Εσύ τι λες; Είμαι σε κώμα.
Κατηγορούμαι για κλοπή.
Αυτός που θεωρούσα φίλο τα έκανε όλα αυτά πίσω από την πλάτη μου.
Κι έπρεπε να τον δω να φλερτάρει με τη γυναίκα που ερωτεύτηκα.
Μην κάνεις σαν να μην ήξερες. Βγάζει μάτι, ακόμα και στην κατάστασή μου.
Τι, να σε βγάλω για δείπνο; Δεν μπορώ να το κάνω αυτό.
Γιατί δεν μπορείς;
Γιατί; Πώς να το κάνω;
Να σε πάω μέχρι τον ουρανό;
Βασικά, μπορώ να το κάνω.
Πω πω!
Δεν είχες ποτέ σχέση;
Δεν είναι έτσι. Είχα.
Απλώς...
Δεν έχω βιώσει ποτέ δυνατά συναισθήματα. Έτσι απλά.
Δεν ερωτεύτηκα κανέναν και κανείς δεν με ερωτεύτηκε.
Τώρα συνειδητοποιώ ότι ποτέ δεν ερωτεύτηκα.
Γιατί το συνειδητοποιείς τώρα;
Είσαι ερωτευμένη με μένα;
Εσένα ή την απουσία σου;
Αν η απουσία μου σε επηρέασε τόσο πολύ,
δεν μπορώ καν να φανταστώ τι θα κάνει η παρουσία μου.
Εσύ μπορείς;
Τότε, ας πιούμε στην παρουσία σου παραμονή Πρωτοχρονιάς.
Αύριο, εννοείς.
Έκανες ευχή;
Δεν έκανα.
Οι επιθυμίες μας ίσως δεν πραγματοποιηθούν τώρα που είμαστε ενήλικες.
Το λέω για να μην απογοητευτείς.
Πού να ξέρουμε;
Τι θα κάνουμε αύριο;
Μάλλον θα γιορτάσουμε το νέο έτος μαζί.
Εγώ πάντως θα έκανα κάτι πολύ διαφορετικό.
Όπως;
Όπως...
Ας μην πω τίποτα άλλο. Νομίζω ότι το έκανα προφανές.
Σαν να λες "Να χαίρεσαι που λείπω".
Δεν ξέρω.
- Να σε ρωτήσω κάτι; - Παρακαλώ.
Πώς είναι;
Αυτό που βιώνεις,
μεταξύ ύπαρξης και ανυπαρξίας;
Δεν ξέρω πώς ακριβώς νιώθω.
Αλλά...
μοιάζει σαν να άλλαξε το πώς νιώθω. Αυτό το ξέρω.
Είναι σαν...
αν μπορούσα να πάω πίσω, να γυρίσω πίσω,
θα μπορούσα να καταλάβω πού είναι αυτά τα συναισθήματα.
Φοβάσαι;
Γιατί εγώ πάντα φοβόμουν.
Ακούς ό,τι ακούω τώρα;
Προσπάθησε να με ακούσεις.
Κλείσε τα μάτια σου.
Άκου.
Το ακούς αυτό, ναι;
Θέλω να σε αγγίξω.
Θέλω να σε νιώσω...
έστω και μία φορά.
Δεν σε νιώθω.
Μακάρι να μέναμε έτσι για πάντα.
Για πάντα.
Τζαν;
Τζαν.
Νόμιζα ότι θα ξυπνούσαμε μαζί.
Τζαν!
Τζαν, είσαι εδώ;
Τζαν!
Πες κάτι, σε παρακαλώ!
Τζαν, μίλα μου. Πού είσαι;
Τζαν.
Τζαν! Πού είσαι;
Τζαν!
ΠΟΛΥΚΛΙΝΙΚΗ 3
- 150. Πάμε. - Όχι. Τζαν.
- Δεν δούλεψε. 200. - Γιε μου.
Πάμε.
- Ξανά. - Γιε μου, σε παρακαλώ!
- Ετοιμαστείτε. - Σε παρακαλώ!
- Ο σφυγμός επανήλθε. - Θεέ και Κύριε!
- Είναι καλά τώρα. - Δόξα τω Θεώ.
Τζαν.
Γιε μου.
Έρχεται ο Ερέν. Να φύγουμε.
Ήρθε! Κρύψου.
Τι συνέβη;
Φοβήθηκες;
Νόμισα ότι κάτι έπαθες.
Κι εγώ φοβήθηκα αυτήν τη φορά, για να 'μαι ειλικρινής.
Είδα τον Ερέν καθώς έφευγα.
Μιλούσε κρυφά σε κάποιον στο τηλέφωνο.
Φαίνεται ότι θα βγάλουν κάτι λαθραία απόψε.
Τον κάλεσε στο ίδιο εστιατόριο σούσι που σε πήγε.
Να πάμε κι εμείς.
Μπορούμε, αλλά ας περιμένουμε λίγο.
- Θα πήγε να με δει. - Εντάξει.
Ο κος Νεντίμ. Το αφεντικό μου.
Μπιλγκέ, πού είσαι;
Έχουμε μαζευτεί όλοι.
Σε περιμένουμε. Όπου να 'ναι φτάνει η κα Ογιά.
Δεν μπορώ να έρθω.
Δεν μπορείς;
Αν δεν μπορείς να χειριστείς αυτήν την υπόθεση, να τη δώσω στη Σινέμ.
Αυτό να κάνουμε.
Βασικά, ας κάνουμε κάτι άλλο.
Ας πάρει όλες τις υποθέσεις μου η Σινέμ.
Τι εννοείς; Δεν σε αναγνωρίζω πια, Μπιλγκέ.
Πού πήγε ο ενθουσιασμός σου για δουλειά;
Δουλεύω σε μια υπόθεση που είναι πολύ πιο συναρπαστική.
Καλή Πρωτοχρονιά, κ. Νεντίμ. Καλή χρονιά.
Συγχαρητήρια, κυρία Σινέμ.
Τι εννοείς μήνυση; Δεν έχει καν ξυπνήσει.
- Δεν μπορούμε να κάνουμε τίποτα. - Πώς γίνεται αυτό;
- Ως δικηγόρος του... - Υπάρχουν αποδείξεις εναντίον του.
Δυστυχώς, βρέθηκαν γραπτά μηνύματα μεταξύ του Τζαν και του κλέφτη.
Φύγε, Ερέν.
Βγες έξω, τώρα!
Εντάξει.
Κανένα πρόβλημα.
Καλή χρονιά.
Να τος.
- Καλώς ήρθες. - Ευχαριστώ.
Τι έχουμε;
Ελέγχουν όλους τους υπόπτους στην ανασκαφή.
Αν δεν ήταν το ατύχημα, δεν θα έπαιρνε τόσο πολύ.
- Μισό λεπτό, τον ξέρω. - Από πού;
Στο θέμα μας. Πού 'ναι ο αμφορέας;
- Είναι εντάξει; - Μη φοβάσαι.
Είναι ο CEO της εταιρείας που σας χρηματοδοτεί.
Ο CEO;
Πότε θα τον στείλεις στο εξωτερικό;
Μην τραβάς την προσοχή.
- Συνεργάζονται. - Δώσε μου 24 ώρες.
Δεν θα τραβήξω την προσοχή.
Θα χρησιμοποιήσω τους καλεσμένους για αντιπερισπασμό.
Τον έκλεψαν όντως.
Κοίτα, αν ξεφύγει η κατάσταση η εταιρεία δεν πρέπει να το μάθει.
Θα σε πάρω μαζί μου στον γκρεμό.
Μην ανησυχείς. Τα έχω όλα υπό έλεγχο.
Αν πάει στραβά, τα ρίχνουμε στον κλέφτη.
Κι αν ούτε αυτό πιάσει, θα κατηγορήσει τον Τζαν.
Γι' αυτό τον κρατάω εκεί.
Ο ηλίθιος νομίζει ότι του φερόμαστε σαν βασιλιά ως ανταμοιβή.
Πω πω!
Μπράβο, κύριε Ερέν.
Αλλά δεν θα πεθάνω.
Δεν πάω πουθενά αν δεν τιμωρηθείτε και οι δύο.
Το βρήκα!
- Τι; - Το πρωτοχρονιάτικο πάρτι.
Το πρωτοχρονιάτικο πάρτι. Άκουσες τον Ερέν.
"Εντός 24 ωρών", "οι καλεσμένοι", "δεν θα τραβήξω την προσοχή".
Θα το κάνει την ώρα του πάρτι.
Να πάρει!
Να περάσουμε από το σπίτι μου. Η πρόσκληση είν' εκεί.
Πάμε σε πρωτοχρονιάτικο πάρτι.
Πέρνα.
- Πολύ ωραίο το σπίτι σου. - Ευχαριστώ.
Νομίζω ότι είναι εκεί.
Ψάξε μέσα στο συρτάρι.
Εντάξει. Αυτό εδώ;
Ποια είναι;
Κάτω από αυτό. Να τη.
Ναι.
ΟΔΥΣΣΕΙΑ
Αυτό ήταν δικό μου.
Τζαν.
Αυτό ήταν δικό μου.
Ναι.
Πάμε.
- Στάσου. - Την πρόσκληση!
Εντάξει.
Μέσα, αγόρι μου.
Ποια είσαι;
Τι θες εδώ;
Είμαι η Μπιλγκέ.
Σε είδα στο νοσοκομείο σήμερα.
Είμαι φίλη του Τζαν.
- Πες της. - Τζαν, μην είσαι παράλογος.
- Πες της "Μιλάω στον Τζαν, τον βλέπω". - Αυτό θα την ταράξει.
- Καλώ την αστυνομία. - Περιμένετε, σας παρακαλώ.
- Πες της. - Τι να πω;
Ότι δεν είμαι ένοχος.
- Πρέπει να το ακούσει. - Τζαν.
- Σε παρακαλώ. - Τζαν.
Πες της το.
Ξέρω ότι θα ακουστεί απίστευτο,
αλλά μιλάω στον Τζαν.
- Τι είναι αυτά που λες; - Είναι παράλογο,
μα μπορώ όντως να του μιλάω. Είναι εδώ τώρα.
Λες ψέματα.
Δεν λέω ψέματα. Πραγματικά, είναι εδώ.
Μπιλγκέ.
Να κοιτάει τον Τέο. Θα γυρίσει όταν του πω εγώ.
- Το κάνει μόνο με μένα. - Δείτε τον Τέο.
- Πες της. - Κοιτάξτε τον.
Γυρνάει μόνο όταν το λέει ο Τζαν.
- Τέο, κοίτα με. - Το κάνει μόνο μ' αυτόν.
- Τέο, γύρνα. - Αλήθεια...
- Σε παρακαλώ. - Αρκετά.
Φύγε, μην καλέσω την αστυνομία.
Πάρε δρόμο!
Λυπάμαι πολύ.
Λυπάμαι.
Λυπάμαι, μαμά.
Παρακαλώ;
Ο Τζαν δεν έχει καμία σχέση με τον αμφορέα.
Κυρία Λεϊλά, καταλαβαίνω. Είναι δύσκολο να το δεχτείτε, αλλά...
Ήταν εδώ μια γυναίκα.
Έψαχνε τα συρτάρια. Τη λένε Μπιλγκέ.
Ίσως αυτή είναι η ένοχη.
Μπιλγκέ;
- Πώς ήταν; - Μια όμορφη μελαχρινή γυναίκα.
Δεν ξέρω.
Την είδα και στο νοσοκομείο σήμερα. Μετά εξαφανίστηκε.
Μάλιστα, κατάλαβα.
Τι στο καλό;
ΑΙΘΟΥΣΑ ΑΣΦΑΛΕΙΑΣ
Θέλω τα πλάνα από τον διάδρομο για το Δωμάτιο 24.
Τώρα.
Σήμερα το πρωί, γύρω στις 10:00.
Σταμάτα εκεί.
Γύρνα πίσω.
Σταμάτα.
Παίξ' το.
Σταμάτα.
Ζούμαρε.
Κυρία Λεϊλά, συγγνώμη που ενοχλώ πάλι.
Η γυναίκα που αναφέρατε ήταν μόνη ή με κάποιον;
Ήταν μόνη.
Είχε κάτι μπορντό στο χέρι της που έμοιαζε με πρόσκληση.
Αν ο Τζαν δεν είχε φέρει τον αμφορέα, τίποτα δεν θα του συνέβαινε, Ερέν.
Κυρία Λεϊλά, ο Τζαν ήθελε να τον φέρει.
Ήταν επιλογή του. Μη βασανίζεστε άλλο.
Πρέπει να κλείσω τώρα.
Διάολε.
Μπαμπά, πήγαινε τον Τέο στο σπίτι μου.
Θα πας τον αμφορέα στην Κωνσταντινούπολη;
Ο Τζαν δεν ήθελε να φέρει τον αμφορέα.
- Είσαι πολύ όμορφη. - Ευχαριστώ.
Δεν μου λείπουν αυτές οι εκδηλώσεις.
- Ευχαριστώ. - Δες αυτήν τη γυναίκα.
Είναι παλιά μας χορηγός.
Τζαν.
Την είδα.
Έλα.
Θα της μιλήσω. Θα νιώσεις καλύτερα.
Δεν είναι πανέμορφα;
- Πολύ ξεχωριστά όλα. - Ναι.
Αυτό το μέρος είναι ανεξήγητα πανέμορφο.
Όπως η ίδια η ζωή.
Χαίρομαι που 'σαι καλύτερα.
Ευχαριστώ. Γνωριζόμαστε;
Είμαι φίλη του Τζαν.
Σε είδα όταν πήγα να τον βρω στο νοσοκομείο.
Ελπίζω να είναι όλα καλά.
Για μένα, ναι.
Αλλά για τον Τζαν, δεν ξέρω.
Μακάρι να μην είχαν συμβεί αυτά.
Το παρελθόν δεν αλλάζει. Εσύ το ξέρεις πολύ καλά.
Αλήθεια, αλλά θα ήθελα πολύ να του μιλήσω.
Ίσως μπορεί ακόμα να ακούσει όσα θες να του πεις.
Ίσως το σύμπαν μάς το επιτρέπει. Ποτέ δεν ξέρεις.
Δεν νομίζω.
Αν μου έλεγαν πριν από δύο εβδομάδες ότι θα 'χα ένα ατύχημα, θα έπεφτα σε κώμα
και μετά θα γιόρταζα εδώ την Πρωτοχρονιά, σε ένα τέτοιο παλάτι,
δεν θα το πίστευα.
Οπότε, είμαι ευγνώμων για το νέο έτος και για το ότι είμαι ζωντανή.
- Καλή Πρωτοχρονιά. - Επίσης.
Ευτυχισμένο το Νέο Έτος.
Ο λεκές. Το λογότυπο. Το πουκάμισο.
Έπρεπε να το καταλάβω.
Μα είσαι τυφλή, Μπιλγκέ;
- Πού πας; - Ένα λεπτό.
Ιπέκ...
Ναι, κυρία Μπιλγκέ;
Ιπέκ!
Θυμάσαι την καταγγελία που βρήκες ενώ ερευνούσες την ανασκαφή;
Ο άντρας που άφησε τη γυναίκα του;
Μπορείς να βρεις το όνομά του;
Θα το ελέγξω τώρα, κα Μπιλγκέ. Μισό λεπτό.
- Περιμένω. - Τι;
Κυρία Μπιλγκέ,
λέγεται Τζελάλ Τοπκούρ.
Μα πώς μου ξέφυγε αυτό;
Πάρε τη σύζυγο και πες της ότι τον βρήκαμε.
Μπορεί να τον δει στη φυλακή. Τουλάχιστον θα ξέρει πού είναι.
Ευχαριστώ.
Τι κοιτάς;
Πρέπει να βρούμε τον Ερέν. Θα φύγουν με τον αμφορέα.
Πρώτα τον άντρα, προτού φτάσει ο Ερέν.
Άφησε μόνο την κάρτα της.
ΜΠΙΛΓΚΕ ΤΑΝΙΛ ΔΙΚΗΓΟΡΟΣ
ΔΙΚΗΓΟΡΙΚΟ ΓΡΑΦΕΙΟ
Παρακαλώ; Γραφείο κας Μπιλγκέ.
Πρέπει να μιλήσω στην Μπιλγκέ αμέσως.
Ξέρω ποιος έκλεψε τον αμφορέα. Πρέπει να τον σταματήσουμε.
Άκου προσεκτικά. Άδειασε το δωμάτιο.
Μην αφήσεις τίποτα. Τίποτα απολύτως.
Κατάλαβα, κύριε.
Πού πάμε;
Δεν είναι εδώ.
Όχι αυτό.
Αυτό είναι!
Κοίτα, η φωτογραφία που μου έστειλε η Ιπέκ.
Το ίδιο ταβάνι.
Δεν τον είχε γυναίκα σε παλάτι.
Σαμπάνια, παρφέ... μπράβο.
Έχει τα πράγματά του εδώ.
Το πουκάμισο με τον λεκέ.
Καλή Πρωτοχρονιά,
Μπιλγκέ.
Μπιλγκέ, κάνε κάτι.
- Ηρέμησε. - Πώς να ηρεμήσω;
Δεν υπάρχει πρόβλημα. Συνεχίστε. Καλή όρεξη.
Φύγε από μπροστά μου.
Είσαι καλά;
Πρόσεχε. Πάρε ανάσες.
Πάρε ανάσες.
Μπιλγκέ!
Μ' ακούς;
Βοήθεια!
Κάποιος να βοηθήσει!
Μπιλγκέ!
Βοήθεια!
Τι συνέβη;
Μάλλον έπεσε.
- Κάλεσε γιατρό, γρήγορα! - Εντάξει.
Μ' ακούς;
Τι της συνέβη;
- Θα έπεσε. - Θα καλέσω ασθενοφόρο.
Έρχομαι.
- Είσαι καλά; - Ζει;
Καλώ ασθενοφόρο.
Χρειαζόμαστε ασθενοφόρο αμέσως.
Εδώ. Κυρία Μπιλγκέ;
Κυρία Μπιλγκέ, είστε καλά;
- Προσεκτικά. - Είναι καλά;
- Είναι καλά; Τι συνέβη; - Ήρεμα.
- Γύρνα την. - Εντάξει.
- Προσεκτικά.
Άντε! Βιαστείτε!
Ας κάνουμε γρήγορα.
Προσεκτικά.
Προσοχή στις σκάλες.
- Ο κύριος Ερέν; - Ναι;
ΑΣΤΥΝΟΜΙΑ
Αν χρειαστείτε δικηγόρο για τις κατηγορίες αρχαιοκαπηλίας,
να η κάρτα μας.
Αν και η δίκη σας ίσως είναι σύντομη λόγω των μαρτύρων.
Εσείς αποκαλύπτετε το παρελθόν, εμείς την αλήθεια.
Είναι η δουλειά μας.
Μισό λεπτό, αστυνόμε. Υπάρχει παρεξήγηση.
Δεν έκλεψα εγώ τον αμφορέα. Άλλος το έκανε.
Δεν προκάλεσα εγώ το τροχαίο. Αυτοί με χτύπησαν.
Θα μας πείτε περισσότερα στο Τμήμα.
Μπιλγκέ, είμ' εδώ.
Μη φύγεις.
ΝΟΣΟΚΟΜΕΙΟ
- Έχει πλήρη δόση ινότροπων; - Μάλιστα.
Ξεκινάμε διπλή άντληση.
- Δεν έχουμε συστολή. - Τοποθετήστε ECMO, πάμε για μεταμόσχευση.
Μάλιστα.
Πάρτε τη δική μου καρδιά.
Κρατήσου, Μπιλγκέ.
ΧΕΙΡΟΥΡΓΕΙΟ
Θυμάσαι την Μπιλγκέ; Είναι φίλη του Τζαν.
Της έστελνε κάρτα κάθε Πρωτοχρονιά.
"Βοήθα με να τη βρω", έλεγε.
"Άραγε η καρδιά της να έχει γιατρευτεί;"
Ζητήσαμε μεταμόσχευση καρδιάς, περιμένουμε δότη.
Υπάρχει κίνδυνος να τη χάσουμε πριν βρούμε συμβατό.
Μπιλγκέ, γλυκό μου κοριτσάκι.
Μακάρι να με άκουγες, μαμά.
Μαμά.
Όλα οδήγησαν εδώ.
Είναι η Μπιλγκέ.
Η καρδιά μου θα είναι συμβατή.
Εμπρός. Άσε με να φύγω.
Εμπρός.
Δώσ' της την καρδιά μου, σε παρακαλώ.
Έλα.
Πάρε την καρδιά μου, σε παρακαλώ.
Έλα, μαμά.
Θυμήσου.
Ο Τέο... Πού είναι ο Τέο;
Η ευχή του βγήκε.
Τέο;
Τέο! Έλα εδώ, αγόρι μου.
Έλα, Τέο. Είσαι η μόνη μου ευκαιρία.
Έλα, δείξε στον μπαμπά μου.
Γύρνα.
Έλα.
Έλα, γύρνα. Δείξ' το στον μπαμπά. Άντε.
Δεν πειράζει, Τζαν.
Όχι.
- Όχι. - Μην ανησυχείς, μάλλον δεν πέθανα ακόμα.
Δεν έχουμε πολύ χρόνο. Καταλαβαίνω γιατί είμαστε εδώ τώρα.
- Η καρδιά μου... - Όχι.
- Ναι. - Όχι.
Η καρδιά μου
είναι συμβατή για σένα.
Τζαν.
Από παιδί φοβόσουν τον θάνατο.
- Το θυμάσαι; - Ναι.
Σου 'πα ότι θα γιορτάζαμε το νέο έτος μαζί.
Φέτος εσύ θα δεις το νέο έτος, όχι εγώ.
Όχι.
- Πρέπει να φύγω. - Όχι, δεν μπορείς.
Έχεις ακόμα πολλούς θησαυρούς να βρεις.
Βρήκα ήδη τον θησαυρό μου.
Δεν θα βρω τίποτα πιο πολύτιμο.
Όποτε θα θες να μου μιλήσεις, θα είμαι εδώ, εντάξει;
Τζαν!
Τζαν, πού είσαι;
Θέλεις να σώσεις τη ζωή της Μπιλγκέ, γιε μου;
Τζαν, όχι...
Σε παρακαλώ, μην το κάνεις.
Θες να σώσεις τη ζωή της Μπιλγκέ;
Λεϊλά, ηρέμησε.
Αν η απάντηση είναι ναι...
ο Τέο ξέρει τι να κάνει.
Σε παρακαλώ, μη.
Τέο!
Αγόρι μου.
Γύρνα.
Λεϊλά.
Έκανα άλλη μία ευχή, αλλά δεν θα σ' την πω.
Μην πάψεις να πιστεύεις στα παραμύθια.
Σ' αγαπώ πολύ.
- Κι εγώ σ' αγαπώ πολύ. - Σ' αγαπώ πολύ.
Άργησες.
Ή ίσως εσύ άργησες. Ποιος ξέρει;
Ίσως αυτήν τη φορά, εγώ κάνω την ευχή.
ΑΝΑΚΑΛΥΦΘΗΚΕ ΑΠΟ ΤΟΝ ΑΡΧΑΙΟΛΟΓΟ ΤΖΑΝ ΤΑΡΟΥΝ
Υποτιτλισμός: Άννα Καρβούνη
Επιμέλεια Γρηγόρης Αντωνίου